ANDREW WOMMACK EVANKELIUMIN ÄÄRELLÄ
Evankeliumin kuulemisesta opetuslapseksi 5/20
Tervetuloa kuulemaan opetusta Jumalan armosta ja rakkaudesta.
―Tervetuloa evankeliumin äärelle.
Jatkan aloittamaani sarjaa opetuslapseudesta ja evankelioinnista.
Minulla on myös oppikirja ja 48 oppitunnin kurssi, -
joka käsittelee tätä samaa aihetta.
Olen kehittänyt kurssin hyvän ystäväni ja työtoverini Don Krow'n kanssa.
Don on ollut mukanani alusta asti. Hän oli myös bestman häissäni.
Olemme suunnitelleet kurssin niin, että se opettaa kristinuskon perusteet.
Se puhuu yksinkertaisista asioista, todellisesta pelastuksesta -
Hengen kasteesta, yltäkylläisyydestä, vanhurskaudesta, -
uskovan identiteetistä ja paranemisesta.
Viimeiset 16 oppituntia käsittelevät kristittynä kasvamista ja sitä, -
miten voimme kertoa uskostamme. Näin se tekee täyden ympyrän -
uskoontulosta perusasioiden kautta siihen, -
miten voimme tehdä opetuslapsia.
Olemme kehittäneet kurssin ainakin 15 vuotta sitten.
Se oli ennen monimutkaisempi, mutta olemme tiivistäneet sitä, -
jotta se sopisi useammille. En edes tiedä, kuinka moni on tehnyt sen, -
ehkä jopa sadattuhannet ihmiset, ja se on muuttanut heidän elämänsä.
Tämä on myös raamattukoulumme olemassaolon tarkoitus.
Herra antoi minulle jakeet 2. Tim. 2:1―2, -
jotta perustaisin raamattukoulun.
Paavali puhuu Timoteukselle, opetus- lapselleen ja pojalleen Hengessä.
"Vahvistu siis, poikani, siinä armossa, joka on Kristuksessa Jeesuksessa.
Ja minkä olet kuullut minulta ja minkä monet ovat todistaneet, -
usko se luotettaville miehille, -
jotka sitten ovat soveliaita muitakin opettamaan."
Paavali käskee Timoteusta tekemään opetuslapsia, -
kertomaan asioista toisille, jotta nämä voivat taas kertoa niistä muille.
Joissakin seurakunnissa tämä asia on hoidettu hyvin, -
mutta useimmiten ajatellaan, -
että uusien lampaiden synnyttäminen laumaan on pastorin tehtävä.
Hän saarnaa evankeliumia, ja hänelle maksetaan siitä, -
että hän kertoo uskosta muille. Onpa tehoton tapa moninkertaistua!
Eihän se niin toimi, että paimen synnyttää kaikki uudet lampaat.
Paimen huolehtii lampaista, jotka saavat karitsoita ja lisääntyvät.
Näin se toimii luonnossa, ja niin sen pitäisi olla seurakunnassakin.
Efesolaiskirjeen luvussa 4 on kohta, jonka suurin osa uskovista -
on sivuuttanut, mutta on selvää, että asian kuuluisi toimia näin.
Ef. 4:11―12. Tässä puhutaan Kristuksen ruumiista.
"Ja hän antoi muutamat apostoleiksi, toiset profeetoiksi, -
toiset evankelistoiksi, toiset paimeniksi ja opettajiksi, -
tehdäkseen pyhät täysin valmiiksi palveluksen työhön, -
Kristuksen ruumiin rakentamiseen"
Herra antoi seurakunnalle nämä virat, jotta seurakunta tekisi Herran työtä.
Jako papistoon ja maallikoihin on ollut seurakunnalle on erittäin tuhoisa.
Toiset ovat ammattilaisuskovia, toiset taas nimikristittyjä, -
jotka eivät koskaan johdata ketään uskoon, rukoile kenenkään puolesta -
tai pysty vapauttamaan ketään. Olemme ulkoistaneet sen papeille.
Ei, nämä viisi Jumalan antamaa tehtävää -
on tarkoitettu pyhien valmistamiseen evankeliumin työhön.
Olen nykyisin todella innoissani siitä, että raamattukoulujemme kautta -
teemme sadoittain ja tuhansittain opetuslapsia.
Saan jatkuvasti kuulla ihmeellisistä asioista, joita on tapahtunut.
Ainakin kaksi, ehkä jopa neljä raamattukoulujemme johtajaa -
on nähnyt ihmisten heräävän kuolleista siellä, missä he palvelevat.
Olemme kuulleet todistuksia ihmeistä, ihmisten elämä on muuttunut -
ja avioliittoja on eheytynyt.
Tämä ei tapahdu minun kauttani. Olen istuttanut siemenen -
tekemällä opetuslapsia, mutta nyt Jumala toimii heidän kauttaan.
Olen enemmän innoissani siitä, että joku, jonka olen opetuslapseuttanut, -
parantaa tai vapauttaa jonkun tai johdattaa hänet Jumalan luo, -
kuin jos sama tapahtuisi suoraan minun kauttani.
Minusta on turhauttavaa, että voin tavoittaa vain tietyn määrän ihmisiä, -
mutta he voivat koskettaa ihmisiä, jotka eivät ole kuulleetkaan minusta.
Käytän yli miljoona dollaria kuussa ostaakseni lähetysaikaa ohjelmalleni, -
ja puolet maapallon väestöstä voisi halutessaan katsoa sitä.
Silti on miljardeja, joita en pysty koskaan tavoittamaan, -
mutta tekemäni opetuslapset menevät näihin paikkoihin -
ja koskettavat ihmisiä, jotka eivät tule koskaan kuulemaan minusta.
Eräs entinen opiskelijamme työskentelee järjestössä, -
jonka nimen olen unohtanut, ja matkustelee ympäriinsä.
Kuulin, että hän oli paikassa, jossa Jim Elliot tapettiin.
En tiedä, muistaako kukaan tuota juttua 1950-luvulta.
Hän saarnaa evankeliumia paikoissa, joihin en tule koskaan menemään.
Tämä on hienoa. Juuri tätä Jumala on käskenyt meidän tehdä.
Nämä palveluvirat, joista opetan, on annettu pyhien valmistamiseksi, -
jotta he voisivat tehdä palvelun työtä Kristuksen ruumiin rakennukseksi.
Jatketaan jakeesta 16: -
"josta koko ruumis, yhteen liitettynä ja koossa pysyen -
jokaisen jänteensä avulla, kasvaa rakentuakseen rakkaudessa -
sen voiman määrän mukaan, mikä kullakin osalla on."
Jokaisen jänteen ja ruumiinosan tulisi siis osallistua tähän.
Se, että meillä on yksi henkilö, joka saarnaa ja yrittää pelastaa ihmisiä -
ja jolle muut maksavat siitä ja jota he auttavat, -
on täysin vastoin tätä.
Tuon ihmisen pitäisi opetuslapseuttaa, jotta seurakunta tekisi tuon kaiken.
En tiedä, oletteko kuulleet Mel Tarista. 1960- ja 70-luvuilla, -
kun aloin kiinnostua Jumalan asioista, hän oli yksi kuuluisimmista uskovista.
Hän on Indonesiasta, jossa tapahtui valtava Pyhän Hengen vuodatus.
Hän kirjoitti kirjan, jossa kerrottiin, kuinka ihmiset heräsivät kuolleista -
ja kävelivät veden päällä.
Kaikki Raamatussa kuvatut ihmeet tapahtuivat Indonesiassa 1960-luvulla.
Kuulin hänen puhuvan niistä, kun palvelimme samassa kokouksessa.
Ne tekivät minuun vaikutuksen, mutta sitten en kuullut hänestä.
Sitten hän puhui Täyden evankeliumin liikemiesten kokouksessa, jossa olin.
Halusin kovasti kuulla, mitä oli tapahtunut, -
oliko herätys jatkunut vai oliko se kadonnut, niin kuin usein tapahtuu.
Hän nousi ja alkoi puhua ihmeistä, joita ennen tapahtui seurakunnassa -
ja sanoi, että nykyisin seurakunnassa tapahtui tuskin lainkaan ihmeitä.
Kun kuulin sen, olin aluksi todella surullinen.
Oliko suuri Pyhän Hengen vuodatus vain kuihtunut johonkin?
Sitten hän jatkoi: "Näemme enemmän ihmeitä kuin koskaan ennen, -
mutta ne eivät tapahdu kirkossa. Seurakuntalaiset ovat jo kokeneet ne.
He menevät ihmisten luo, ja kuolleet heräävät, sokeat saavat näkönsä, -
ihmiset parantuvat, tulevat uskoon ja saavat Pyhän Hengen kasteen."
Juuri näin sen pitäisikin olla.
Jos alkaisimme nyt tehdä opetuslapsia seurakunnissamme, -
tulisimme näkemään suuria ihmeitä seurakunnissamme.
Nykyisin ihmiset ovat kovin sidottuja, -
mutta ajan mittaan näkisimme Hengen voiman ilmestyvän.
Jos tekisimme opetuslapsia, seura- kuntalaiset alkaisivat kulkea voitossa -
ja ihmeet seuraisivat, kun lähtisimme ihmisten pariin.
He tulisivat kosketetuiksi ja tulisivat seurakuntaan opetuslapseutettaviksi.
Seurakunta ei ole uskoontulon paikka.
Tiedän, että tämä loukkaa monia tai tulee heille yllätyksenä, -
mutta seurakunta on paikka, jossa uskovat voivat kasvaa -
ja tulla opetuslapsiksi, ja ihmisten uskoontulon pitäisi tapahtua -
työpaikoillamme, perheen parissa, naapureiden kanssa jutellessa, -
ruokakaupassa, koiraa ulkoiluttaessa, missä tahansa liikummekin.
Siellä ihmisten pitäisi parantua, tulla uskoon ja täyttyä Hengellä, -
ja sen jälkeen he tulevat seurakuntaan opetuslapseutta varten.
Se ei toimi näin, koska usko syntyy Jumalan sanan kuulemisesta, -
eikä suurin osa seurakunnista ole keskittynyt tähän, vaan evankeliointiin.
Tällainen toiminta on tehotonta. Eivät ei-uskovat tule seurakuntaan, -
vaan opetuslasten on kohdattava heidät arkielämän keskellä.
Me sen sijaan haluamme heidän tulevan luoksemme.
Jotkut tulevatkin, kiitos Herralle, mutta Sana ei käske toimimaan näin.
Palvelun lahjat on annettu uskovien opettamiseen, jotta he menisivät ulos.
Meidän pitäisi kulkea voitossa niin, että menimmepä minne vain, -
se koskettaa ihmisiä ja he tulevat uskoon.
Kotikaupunkini on todella, todella pieni.
Keskustassa on muutama rakennus, ja ympäristössä asuu n. 200 ihmistä.
Yksi rakennuksista on rehukauppa, ja eräänä päivänä menin sinne.
Kauppias kysyi, kuinka voin, ja sanoin olevani siunattu.
Hän vastasi olevansa Herran mielisuosion kohteena, -
ja vietimme hetken puhumalla Jumalan hyvyydestä.
Lähdettyäni toinen asiakas oli kysynyt kauppiaalta, mitä oikein tarkoitimme.
Kauppias todisti hänelle, ja hän tuli uskoon.
Tuo ihminen laittoi minulle sähköpostia -
ja kertoi oppineensa paljon opetuslapseudesta nettisivuiltani.
Herra kosketti häntä rehukaupassa, kun hän osti ruokaa hevosilleen.
Juuri näin ihmisten tulisi pelastua ja tulla kosketetuiksi, -
mutta käyttäydymme kristityn tavoin vain seurakunnassa, -
ja kaikki ne ihmiset, joita kohtaamme postissa, töissä ja ruokakaupassa, -
jäävät vaille todistusta, koska opetuslapsia on niin vähän.
Jumala ei käskenyt toimia näin. Hän käski tehdä opetuslapsia.
Tämä on voimallista.
Luen teille jakeen Johanneksen evankeliumin luvusta 3, -
joka on niin monille tuttu, mutta josta useimmat eivät ymmärrä mitään.
Joh. 3:16. "Sillä niin on Jumala maailmaa rakastanut, -
että hän antoi ainokaisen Poikansa, ettei yksikään, joka häneen uskoo, -
hukkuisi, vaan hänellä olisi iankaikkinen elämä."
Monet osaavat tämän ulkoa, mutta eivät tiedä, mitä se merkitsee.
Jaan tuon jakeen osiin ja kerron, mitä siinä ei sanota.
Siinä ei sanota, että Jeesus kuoli syntiesi takia, ettet menisi helvettiin.
Näin se lähes aina tulkitaan, -
mutta se ei anna oikeaa kuvaa siitä, mitä Jeesus sanoi.
"Sillä niin on Jumala maailmaa rakastanut, että hän antoi -
ainokaisen Poikansa, ettei yksikään, joka häneen uskoo, hukkuisi, -
vaan hänellä olisi iankaikkinen elämä."
Hukkuminen tarkoittaa helvettiä, mutta virke ei lopu siihen.
Tämä on tärkeä perusasia, ja jos hankit opetuslapseuskurssini, -
sen ensimmäinen oppitunti kertoo ikuisesta elämästä eli juuri tästä.
Tämä on yksi tärkeimpiä perusasioita.
Jeesus ei kuollut syntiesi vuoksi, jotta välttäisit helvetin.
Ihmiset ovat sulkeneet television ja lähteneet raamattukoulustani -
tuon lauseen takia. He eivät halua kuulla sitä.
Provosoin, jotta näkisitte totuuden.
En sano, ettei Jeesus olisi kuollut syntiemme vuoksi -
tai että joutuisimme helvettiin taivaan sijasta, jos uskomme Häneen.
Uskon noihin asioihin, mutta tämän jakeen painopiste on muualla.
Jos Jeesus olisi voinut antaa meille iankaikkisen elämän -
antamatta syntejämme anteeksi, Hän olisi tehnyt sen.
Päämäärä ei ole syntien anteeksianto vaan iankaikkinen elämä, -
mutta syntimme erottavat meidät Jumalasta ja ne oli pakko sovittaa, -
joten kyllä Jeesus kuoli syntiemme tähden, -
ja jos tunnustamme Hänet Herraksi, pääsemme taivaaseen. Uskon sen.
Olen vain eri mieltä siitä, että se olisi pelastuksen päämäärä.
Syntien anteeksiantamus tai helvetin välttäminen -
ei ole pelastuksen päämäärä.
Pelastuksen päämäärä on ikuinen elämä. Niin tässä jakeessa sanotaan.
No, eikös se ole sitä, että elämme ikuisesti emmekä joudu helvettiin?
Ei, koska saman luvun jakeessa 36 sanotaan: -
"Joka uskoo Poikaan, sillä on iankaikkinen elämä..."
Tämä ei ole jotain, joka toteutuu vasta, kun kuolemme.
Meillä on jo nyt iankaikkinen elämä. Sama asia mainitaan muuallakin -
Johanneksen kirjassa. "joka uskoo, sillä on iankaikkinen elämä" Joh. 6:47.
Iankaikkinen elämä ei ole vain sitä, että elämme ikuisesti taivaassa, -
vaan jotain, joka meillä on jo nyt.
Useimmat ajattelevat iankaikkisen elämän tarkoittavan ikuisuutta -
eivätkä näe sitä asiana, jonka voimme kokea juuri nyt.
Sitä se kuitenkin on. Jeesuksen päämäärä ei siis ollut anteeksianto, -
vaan iankaikkinen elämä, mutta jotta voisimme kokea sen, -
myös syntimme oli annettava anteeksi.
Se on välttämätöntä, ja Jeesus kuoli sovittaakseen syntimme, -
mutta Hän teki sen antaakseen meille iankaikkisen elämän.
Mitä iankaikkinen elämä sitten on? Määritelmä on jakeissa Joh. 17:2―3.
Jeesus rukoili näin kuolemaansa edeltävänä yönä.
"koska sinä olet antanut hänen valtaansa kaiken lihan, -
että hän antaisi iankaikkisen elämän kaikille, -
jotka sinä olet hänelle antanut." Jae 3 määrittää iankaikkisen elämän.
Näin Jeesus sen määrittelee.
"Mutta tämä on iankaikkinen elämä, että he tuntevat sinut, -
joka yksin olet totinen Jumala ja hänet, jonka sinä olet lähettänyt, -
Jeesuksen Kristuksen." Iankaikkinen elämä on Jumalan tuntemista.
Joillekin tämä on pettymys.
He luulivat sen olevan elämistä taivaan kirkkaudessa, -
kaikkia sen ihanuuksia ja sitä, ettei siellä ole surua tai tuskaa.
Tässä on kyse syvästä tuntemisesta.
Kun Matteus kertoo, ettei Joosef yhtynyt Mariaan, -
joka odotti Jeesusta, ennen kuin tämä oli syntynyt, -
käytetään samaa sanaa. Kyse ei ole vain älyllisestä tuntemisesta, -
vaan sitä käytetään tässäkin jakeessa: "Ja mies yhtyi vaimoonsa Eevaan..."
Kyse on siis läheisimmästä suhteesta, joka meillä voi olla jonkun kanssa.
Kun siis sanotaan iankaikkisen elämän olevan sitä, -
että tunnemme Jumalan ja Jeesuksen, jonka Hän on lähettänyt, -
kyse on läheisestä suhteesta, ei vain rukouksen toistamisesta, -
jolloin saamme syntimme anteeksi ja kamppailemme elämän läpi -
köyhänä, sairaana ja kurjana odottaen taivaaseen pääsyä.
Ei tämä ole iankaikkista elämää. Tuollainen ihminen ei tunne Jumalaa.
Jos tunnemme Hänet henkilökohtaisella tasolla, -
se on sanoinkuvaamaton ilo, joka muuttaa elämämme -
ja saa kaiken muun, mitä olemme joskus tavoitelleet, -
kalpenemaan Jumalan tuntemisen rinnalla.
Iankaikkinen elämä on Jumalan tuntemista läheisellä tavalla.
Palataan jakeeseen Joh. 3:16.
Jos joku rukoilee syntejään anteeksi, jottei joutuisi kadotukseen, -
muttei astu iankaikkiseen elämään, läheisyyteen Jumalan kanssa, -
häneltä menee ohi koko pelastuksen päämäärä.
Hänen syntinsä on sovitettu ja kuoltuaan hän menee taivaaseen, -
mutta hän eivät ole ymmärtänyt, mikä on pelastuksen päämäärä.
Jos ymmärsit tämän ja katsot asiaa ennakkoluulottomasti, -
huomaat katsoessasi ympärillesi, että suurimmalla osalla uskovista, -
jopa 60―80 prosentilla ei ole tätä läheistä suhdetta Jumalan kanssa.
Heillä ei todella ole iankaikkista elämää, joka on pelastuksen tavoite, -
koska heitä ei ole opetuslapseutettu.
Keskivertokristitty ei koe läheisyyttä Jumalan kanssa kuin vasta taivaassa.
He ovat pelastettuja ja jumissa. He odottava taivasta laulaen siitä, -
miten hienoa siellä tulee olemaan. Epäilemättä siellä onkin hienoa, -
mutta voimme kokea hienoja asioita jo nyt arkielämässämme, -
jos vain koemme iankaikkista elämää ja olemme opetuslapsia.
Voimme riemuita "sanomattomalla ja kirkastuneella ilolla", 1. Piet. 1:8.
Kaikki se on saatavilla nyt. Se on seurausta opetuslapseudesta.
Käännynnäiset eivät tunne tuota iloa.
Valitettavasti olemme käännyttäneet, emme tehneet opetuslapsia, -
kuten Jeesus käski, ja siksi on paljon ihmisiä, -
jotka eivät koe pelastuksen riemua ja siunausta tässä elämässä.
Siksi he ovat huono todistus ja karkottavat ihmiset luotaan.
He kysyvät: "Haluatko olla kuin minä?" ―En, minulla on jo tarpeeksi ongelmia!
En halua muuttua tuollaiseksi!
Jumalalla on meille enemmän. Hän haluaa, että kasvamme.
Jos teemme sen, se muuttaa meidät ja Kristuksen ruumiin.
Andrewin opetussarja evankelioinnista ja opetuslapseudesta -
on saatavissa CD- tai DVD-levyillä sellaisena kuin se on esitetty tv:ssä, -
mutta ilman suomenkielistä tekstitystä.
Sarjan ensimmäinen osa käsittelee opetuslapseuttamisen tärkeyttä.
Se on saatavissa kolmella punnalla, mutta jos sinulla ei ole varaa siihen, -
tarjoamme sen ilmaiseksi.
Voit myös tilata opetussarjan opetuslapseuskurssina.
Kurssin 48 oppituntia on suunniteltu niin, että kuka tahansa -
voi missä ja milloin tahansa tavoittaa ei-uskovia tai opetuslapseuttaa heitä.
Jokaisesta oppitunnista on harjoituksia työkirjassa, -
ja CD-levyn ansiosta voit tulostaa harjoituksia niin paljon kuin haluat.
Tämä hyödyllinen kurssi on saatavissa englanniksi ja espanjaksi.
Kurssin voi myös tilata osana -
evankeliointia ja opetuslapseutta käsittelevää pakettia.
Jos uskot, että meidän tulee tehdä opetuslapsia, ei vain käännyttää, -
kannattaa hankkia koko paketti, johon kuuluu opetuslapseuskurssin lisäksi -
kolme muuta kurssia aiheista "Uusi minä ja Pyhä Henki", -
"Vaivaton muutos" sekä "Henki, sielu ja ruumis".
Paketin kautta sinusta tulee opetus- lapsi ja opit tekemään opetuslapsia.
Paketin listahinta on 70 puntaa, mutta tänään saat sen -
lahjoittamalla 40 puntaa tai enemmän.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos linja on varattu, voit myös tilata materiaaleja nettisivujen kautta -
milloin vain osoitteessa www.awme.net.
Jos haluat kirjoittaa meille, käytä ruudulla näkyvää osoitetta.
Tietoa Andrewin tulevista tapahtumista.
Tule tapaamaan Andrewia ja anna Jumalan sanan muuttaa elämäsi.
Andrew on seminaarissa Chicagossa 16―18.8.2010, -
seurakuntavierailulla Chicagossa 19.8.2010, -
leirillä Charlottessa 9―14.9.2010 -
sekä Johnson Cityssä 15.―16.9.2010.
Hän on myös Colorado Springsissä Charis-keskuksessa 30.9.2010 -
ja AWMI-pastorien vuosikonferenssissa 1.―5.10.2010, -
Englannissa AWME-pastorien konferenssissa 22.―24.10.2010 -
sekä seminaarissa Ugandan Kampalassa 26.―27.10.2010.
Lisää tietoa Andrewin tapahtumista -
on osoitteessa www.awme.net
Jos Jumala käskisi sinua jättämään mukavan elämäsi, -
muuttamaan vaaralliseen paikkaan ja olemaan elävä esimerkki armosta, -
sanoisitko "kyllä"? Muutoksentekijä Dennis Charis-raamattukoulusta -
vastasi Jumalan kutsuun muuttamalla valmistuttuaan -
Guatemalaan paikkaan, jossa poliisikin pelkäsi.
Kolmessa vuodessa raamattukoulussa opitut totuudet -
ovat täysin muuttaneet tämän Guatemalan osan.
Rikokset ovat vähentyneet, ja poliisikin on palannut.
Dennis muuttaa ihmisten elämän Guatemalassa.
Muuta oma elämäsi. Muuta maailma.
Käy ruudulla näkyvässä osoitteessa, ja sinustakin voi tulla muutoksentekijä.
Charis-raamattukoulu ja Andrew Wommack Ministries
Suomennos: Anni Lähteenmäki